CELEX: 32018R2004
Language: ro
Date: 2018-12-17 00:00:00
Title: Regulamentul (UE) 2018/2004 al Consiliului din 17 decembrie 2018 de modificare a Regulamentului (UE) 2016/44 privind măsuri restrictive având în vedere situația din Libia

18.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 322/12
               
            
         REGULAMENTUL (UE) 2018/2004 AL CONSILIULUI
         din 17 decembrie 2018
         de modificare a Regulamentului (UE) 2016/44 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1),
         având în vedere propunerea comună din partea Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (UE) 2016/44 al Consiliului (2) pune în aplicare măsurile prevăzute în Decizia (PESC) 2015/1333.
                  
               
                     (2)
                  
                  
                     La 5 noiembrie 2018, Consiliul de Securitate al Organizației Națiunilor Unite (CSONU) a adoptat Rezoluția 2441 (2018), prin care și-a reafirmat angajamentul ferm față de suveranitatea, independența, integritatea teritorială și unitatea națională a Libiei și a stabilit că situația din Libia continuă să constituie o amenințare la adresa păcii și a securității internaționale. CSONU a decis să includă noi exemple de fapte care se încadrează în criteriile de desemnare.
                  
               
                     (3)
                  
                  
                     La 17 decembrie 2018 Consiliul a adoptat Decizia (PESC) 2018/2012 (3), care modifică Decizia (PESC) 2015/1333 pentru a reflecta modificările aduse Rezoluției 2441 (2018) a CSONU.
                  
               
                     (4)
                  
                  
                     Aceste măsuri intră sub incidența tratatului și, prin urmare, în special pentru a se asigura aplicarea lor uniformă în toate statele membre, este necesară o acțiune de reglementare la nivelul Uniunii.
                  
               
                     (5)
                  
                  
                     Prin urmare, Regulamentul (UE) 2016/44 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            La articolul 6 din Regulamentul (UE) 2016/44, alineatul (1) se înlocuiește cu următorul text:
            
               
                  „(1)   Anexa II cuprinde persoanele fizice sau juridice, entitățile și organismele desemnate de Consiliul de Securitate sau de Comitetul de sancțiuni în conformitate cu punctul 22 din RCSONU 1970 (2011), punctul 19, 22 sau 23 din RCSONU 1973 (2011), punctul 4 din RCSONU 2174 (2014), punctul 11 din RCSONU 2213 (2015), punctul 11 din RCSONU 2362 (2017) sau punctul 11 din RCSONU 2441 (2018).”
               
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 decembrie 2018.
            
               
                  Pentru Consiliu
               
               
                  Președintele
               
               E. KÖSTINGER
            
         
         
            (1)  JO L 206, 1.8.2015, p. 34.
         
            (2)  Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (JO L 12, 19.1.2016, p. 1).
         
            (3)  Decizia (PESC) 2018/2012 a Consiliului din 17 decembrie 2018 de modificare a Deciziei (PESC) 2015/1333 privind măsuri restrictive având în vedere situația din Libia (a se vedea pagina 51 din prezentul Jurnal Oficial).